b'\n_START_ARTICLE_\nLaufej\n_START_SECTION_\nObitelj\n_START_PARAGRAPH_\nNije poznato tko su Laufejini roditelji, ali oni su o\xc4\x8dito divovi. Ona se udala za diva Farbautija. Rodila mu je boga vatre Lokija te divove Helblindija i Bileista. Lokija je rodila nakon \xc5\xa1to ju je njezin mu\xc5\xbe udario munjom. Preko Lokija, koji je zavr\xc5\xa1io u okovima zbog svojih zlodjela, baka je vuka Fenrira, zmije Jormunganda, bo\xc5\xbeice Hele te bogova Narfija i Valija._NEWLINE_Loki je ponekad zvan Laufeyson ("Laufejin sin"). \xc4\x8cini se da mu je ona va\xc5\xbenija od njegova oca.\n_START_SECTION_\nTeorija\n_START_PARAGRAPH_\nPrema Axelu Kocku, mit o ro\xc4\x91enju Lokija nakon \xc5\xa1to je Farbauti munjom pogodio Laufej mo\xc5\xbee se protuma\xc4\x8diti ovako: munja (Farbauti) udara li\xc5\xa1\xc4\x87e (Laufej) ili borove iglice (Nal) i stvara vatru (Loki).'